title: KOMMISSIONENS DELEGEREDE DIREKTIV (EU) …/… om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly som legeringselement i aluminium

text:
               BEGRUNDELSE

               1.BAGGRUNDEN FOR DEN DELEGEREDE RETSAKT

               Med dette delegerede direktiv fra Kommissionen ændres – med henblik på tilpasning til den tekniske udvikling – bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                (herefter "RoHS 2-direktivet") for så vidt angår en undtagelse for specifikke anvendelser af bly.

               RoHS 2-direktivet begrænser, jf. dets artikel 4, anvendelsen af visse farlige stoffer i elektrisk og elektronisk udstyr. Det trådte i kraft den 21. juli 2011.

               Listen over stoffer, der er underlagt begrænsninger, er opført i bilag II til RoHS 2-direktivet. Begrænsningerne for bly, kviksølv, cadmium, hexavalent chrom, polybromerede biphenyler og polybromerede diphenylethere er gældende på nuværende tidspunkt, mens begrænsningerne for di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP) vil gælde fra den 22. juli 2019 eller senere. I bilag III og IV til RoHS 2-direktivet er opført de materialer og komponenter i elektrisk og elektronisk udstyr (EEE) til de bestemte anvendelser, der er undtaget fra begrænsningen i artikel 4, stk. 1, i RoHS 2-direktivet.

               Artikel 5 indeholder bestemmelser om tilpasningen af bilag III og IV til den videnskabelige og tekniske udvikling (optagelse, fornyelse, ændring og tilbagekaldelse af undtagelser). I henhold til artikel 5, stk. 1, litra a), skal det, for at undtagelser kan optages i bilag III og IV, fastslås, at en sådan optagelse ikke svækker den miljø- og sundhedsbeskyttelse, der ydes efter forordning (EF) nr. 1907/2006
                  2
               , og hvis en af følgende betingelser er opfyldt: Det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, alternativernes pålidelighed er ikke sikret, og den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er sandsynligvis større end de samlede miljø-, sundheds- og forbrugerbeskyttelsesmæssige fordele herved.

               Derudover følger det af artikel 5, stk. 1, at Europa-Kommissionen (Kommissionen) optager materialer og komponenter i EEE til specifikke anvendelser på listerne i bilag III og IV ved hjælp af individuelle delegerede retsakter i overensstemmelse med artikel 20. Proceduren for indgivelse af ansøgninger om indrømmelse, fornyelse eller tilbagekaldelse af undtagelser er fastlagt i artikel 5, stk. 3, og i bilag V.

               2.HØRINGER FORUD FOR RETSAKTENS VEDTAGELSE

               Siden offentliggørelsen af RoHS 2-direktivet har Kommissionen modtaget talrige
                  3
                ansøgninger fra økonomiske operatører om såvel indrømmelse af nye som fornyelse af eksisterende undtagelser i henhold til bestemmelserne i artikel 5, stk. 3, og bilag V.

               Den nuværende undtagelse 6.b i bilag III tillader anvendelse af bly som legeringselement i aluminium, der indeholder højst 0,4 vægtprocent bly. Kommissionen modtog to ansøgninger om fornyelse af denne undtagelse i henholdsvis december 2014 og januar 2015. Undtagelse 6.b udløb for kategori 1-7 og 10
                  4
                oprindelig den 21. juli 2016, men i overensstemmelse med kravene i RoHS-direktivet (artikel 5, stk. 5, andet afsnit) er den fortsat gyldig, indtil Kommissionen træffer afgørelse om ansøgningen om fornyelse.

               For at kunne vurdere ansøgningen iværksatte Kommissionen en undersøgelse med henblik på at gennemføre den påkrævede tekniske og videnskabelige vurdering, herunder en otte uger lang åben onlinehøring
                  5
                af interessenter om ansøgningen. Ved høringen af interessenter indkom der fem høringssvar.

               Den endelige rapport med vurderingen af ansøgningen er offentliggjort
                  6
               , og interessenterne blev informeret herom.

               Kommissionen hørte efterfølgende ekspertgruppen vedrørende delegerede retsakter under RoHS 2-direktivet på et ekspertmøde den 15. december 2016, hvor der bl.a. var indlæg fra interessenter og ansøgere. Eksperterne stemte for Kommissionens udkast, hovedparten af medlemmerne var fraværende eller ytrede sig ikke. I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Der indkom fire stillingstilkendegivelser, som alle støttede udkastet til retsakt, dog blev der i en af dem foreslået en længere gyldighedsperiode. Alle de krævede skridt med henblik på undtagelser fra stofbegrænsningen i henhold til artikel 5, stk. 3-7, er gennemført. På grund af det store antal samtidige ansøgninger om undtagelse og de dermed forbundne administrative krav gjaldt der andre frister for Kommissionens beslutningsprocedurer end dem, der var fastsat i artikel 5, stk. 5. Rådet og Parlamentet har fået meddelelse om alle disse aktiviteter.

               I den endelige rapport understregedes særligt følgende tekniske oplysninger og vurdering:

               Ved anvendelsen af blyholdige aluminiumslegeringer kan der skelnes mellem aluminiumslegeringer, der som følge af anvendelse af sekundært råmateriale fra aluminiumsskrot utilsigtet indeholder bly (støbelegeringer), og aluminiumslegeringer (smedelegeringer), hvor bly tilsigtet tilsættes for at forbedre maskinbearbejdeligheden.

               Hvad angår det utilsigtede indhold af bly, er fjernelsen af bly fra affaldsstrømmen for aluminium endnu ikke teknisk gennemførlig. Genanvendelse af aluminium kræver desuden ca. 95 % mindre energi, end hvad der er nødvendigt ved produktion af primær aluminium. Anvendelse af genvundet aluminium er derfor forbundet med en væsentlig lavere miljøbelastning på grund af det mindre energiforbrug.

               Hvad angår bly i aluminiumslegeringer til maskinbearbejdning, er der for nylig kommet ikke-blyholdige substitueringer på markedet, der ifølge visse legeringsproducenter er pålidelige. Det skal imidlertid vurderes yderligere, i hvilket omfang disse nyudviklinger og en efterfølgende en bred vifte af substitueringer er gennemførlige i praksis.

               Af vurderingsresultaterne for kategori 1-7 og 10 fremgår, at mindst et af de relevante kriterier i artikel 5, stk. 1, litra a), er opfyldt i ansøgningen om undtagelse vedrørende undtagelse 6.b i bilag III. For at tydeliggøre forskellen mellem aluminiumslegeringer, hvor bly ikke tilsigtet er tilsat, og aluminiumslegeringer, hvor bly på konsulentens anbefaling er tilsat for at opnå bestemte egenskaber, er den nuværende ordlyd i undtagelse 6.b opdelt i to underpunkter. Hvis der er tale om et utilsigtet indhold af bly, der stammer fra genvundet blyholdigt aluminiumsskrot, kan der indrømmes en undtagelse indtil den 21. juli 2021, da det ikke er gennemførligt i praksis at fjerne blyindholdet, og fordi miljøbelastningen af genvundet aluminium er lavere. For bly i aluminiumslegeringer til maskinbearbejdning foreslås det, at undtagelsen indrømmes for en varighed på tre år efter offentliggørelsen af det delegerede direktiv i Den Europæiske Unions Tidende, således at industrien har mulighed for at foretage de nødvendige vurderinger af ydeevnen for de ikke-blyholdige alternativer, der er tilgængelige på markedet, og tilpasse sig mulige ændringer. Eftersom der endnu ingen pålidelige alternativer er tilgængelige, forventes der ingen negative socioøkonomiske indvirkninger at være som følge af substitutionen for nævnte undtagelsesperiode. Den forventes heller ikke at indvirke negativt på innovationen.

               For andre kategorier end kategori 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2. Den specifikke undtagelse svækker ikke den miljø- og sundhedsbeskyttelse, der ydes efter forordning (EF) nr. 1907/2006 (REACH), som krævet i artikel 5 i direktiv 2011/65/EU.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv indrømmes en undtagelse fra begrænsningen i artikel 4, stk. 1, som skal opføres i bilag III, for brugen af bly i bestemte anvendelser.

               Det foreslåede instrument er et delegeret direktiv som krævet i direktiv 2011/65/EU, og som navnlig opfylder de relevante krav i samme direktivs artikel 5, stk. 1, litra a).

               Målet med det delegerede direktiv er at bidrage til beskyttelse af folkesundheden og miljøet og tilpasse bestemmelserne for at sikre det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i henhold til bestemmelserne og vilkårene i RoHS 2-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               I overensstemmelse med proportionalitetsprincippet går foranstaltningen ikke videre, end hvad der er nødvendigt for at nå dens mål.

               Forslaget har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 1.3.2018

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly som legeringselement i aluminium

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU
                  af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  7
               , særlig artikel 5, stk. 1, litra a), og

               ud fra følgende betragtninger:

               (1)
                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder bly.

               (2)
                     I undtagelse 6.b i bilag III til direktiv 2011/65/EU var anvendelsen af bly som legeringselement i aluminium med højst 0,4 vægtprocent bly undtaget fra begrænsningen indtil den 21. juli 2016. Kommissionen modtog i henhold til artikel 5, stk. 5, i direktiv 2011/65/EU inden den 21. januar 2015 en ansøgning om fornyelse af denne undtagelse vedrørende kategori 1-7 og 10.

               (3)
                     Bly tilsættes tilsigtet aluminium for at forbedre maskinbearbejdeligheden heraf i industriel produktion. For nylig blev visse ikke-blyholdige alternativer gjort tilgængelige på markedet. Indtil videre er det dog ikke klart, hvorvidt disse alternativer er teknisk gennemførlige i praksis og pålidelige.

               (4)
                     Mens genvundet aluminiumsskrot, der indeholder bly, i miljømæssig henseende er fordelagtigt, er fjernelsen af dette utilsigtet tilførte bly fra affaldsstrømmen for aluminium endnu ikke teknisk gennemførlig.

               (5)
                     I ordlyden af undtagelse 6.b i bilag III til direktiv 2011/65/EU skelnes der i overensstemmelse med artikel 5, stk. 1, litra a), i samme direktiv mellem aluminiumslegeringer, der utilsigtet indeholder bly, og aluminiumslegeringer, der er tilsat bly for at opnå bestemte egenskaber.

               (6)
                     Hvis der er tale om et utilsigtet indhold af bly, der stammer fra blyholdigt genvundet aluminiumsskrot, kan der indrømmes en undtagelse indtil den 21. juli 2021 for kategori 1-7 og 10, da det ikke er gennemførligt i praksis at fjerne blyindholdet, og fordi miljøbelastningen af genvundet aluminium er lavere. Hvad angår bly i aluminiumslegeringer til maskinbearbejdning, bør der for kategori 1-7 og 10 indrømmes en undtagelse på tre år efter offentliggørelsen af nærværende direktiv i Den Europæiske Unions Tidende, således at industrien har mulighed for at foretage de nødvendige vurderinger af ydeevnen for ikke-blyholdige alternativer, der er tilgængelige på markedet, og tilpasse sig mulige ændringer. For andre kategorier end 1-7 og 10 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit.

               (7)
                     Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til dette direktiv.

               Artikel 2

               1.Medlemsstaterne vedtager og offentliggør senest [den sidste dag i den tolvte måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen ordlyden af disse love og bestemmelser.

               De anvender disse bestemmelser fra [den sidste dag i den tolvte måned efter datoen for ikrafttrædelsen af dette direktiv + 1 dag].

               Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale love og bestemmelser, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 1.3.2018[…].

                     På Kommissionens vegne

                     Formand
                     Jean-Claude JUNCKER

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Der er tale om følgende kategorier: 1. Store husholdningsapparater 2. Små husholdningsapparater 3. It- og teleudstyr 4. Forbrugerudstyr 5. Belysningsudstyr 6. Elektrisk og elektronisk værktøj 7. Legetøj og fritids- og sportsudstyr 10. Salgsautomater EEE-kategorierne er opført i bilag I til RoHS-direktivet.

                     (5)

                  Høringsperiode
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        EUT L 174 af 1.7.2011, s. 88.

    ---documentbreak---

               BILAG

               I bilag III til direktiv 2011/65/EU affattes punkt 6.b således:

                        "6.b

                        Bly som legeringselement i aluminium, højst 0,4 vægtprocent bly

                        Udløber den:

                        21. juli 2021 for kategori 8 og 9 undtagen medicinsk udstyr til vitro-diagnostik og industrielle overvågnings- og reguleringsinstrumenter,

                        21. juli 2023 for kategori 8 medicinsk udstyr til in vitro-diagnostik,

                        21. juli 2024 for kategori 9 industrielle overvågnings- og reguleringsinstrumenter og for kategori 11.

                        6.b.I

                        Bly som legeringselement i aluminium, højst 0,4 vægtprocent bly, forudsat at det stammer fra genvundet blyholdigt aluminiumsskrot

                        Udløber den 21. juli 2021 for kategori 17 og 10.

                        6.b.II

                        Bly som legeringselement i aluminium til maskinbearbejdning, højst 0,4 vægtprocent bly

                        Udløber den [tre år efter offentliggørelsen af det delegerede direktiv i Den Europæiske Unions Tidende] for kategori 1-7 og 10."


title: KOMMISSIONENS GENNEMFØRELSESDIREKTIV (EU) …/… om tekniske specifikationer for signalvåben og gas- og signalvåben i henhold til Rådets direktiv 91/477/EØF om erhvervelse og besiddelse af våben

text:
               KOMMISSIONENS GENNEMFØRELSESDIREKTIV (EU) …/…

               af 16.1.2019

               om tekniske specifikationer for signalvåben og gas- og signalvåben i henhold til Rådets direktiv 91/477/EØF om erhvervelse og besiddelse af våben

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Rådets direktiv 91/477/EØF af 18. juni 1991 om erhvervelse og besiddelse af våben
                  1
               , særlig artikel 10a, stk. 3, og

               ud fra følgende betragtninger:

               (1)I henhold til bilag I til direktiv 91/477/EØF er genstande, som falder inden for definitionen af et skydevåben ifølge nævnte direktiv, ikke omfattet af denne definition, hvis de er bygget med henblik på alarmanlæg, signalering eller redningsaktioner, under forudsætning af at de kun kan anvendes til dette præcise formål.

               (2)Nogle af de anordninger, som er bygget med henblik på alarmanlæg, signalering eller redningsaktioner, og som i øjeblikket er til rådighed på markedet, kan let ombygges til skydevåben ved hjælp af almindeligt værktøj. For at blive betragtet som signalvåben eller gas- og signalvåben i henhold til direktiv 91/477/EØF og dermed blive fritaget for de kontroller, som gør sig gældende for skydevåben i henhold til nævnte direktiv, skal anordninger være konstrueret på en sådan måde, at de ikke kan ændres ved hjælp af almindeligt værktøj, således at de kan udsende eller kan ombygges til at udsende et hagl, en kugle eller et projektil ved hjælp af et brændbart drivmiddel.

               (3)De i betragtning 2 beskrevne specifikationer bør udgøre en del af en pakke af tekniske specifikationer med henblik på at sikre, at en anordning ikke kan ombygges til at udsende et hagl, en kugle eller et projektil ved hjælp af et brændbart drivmiddel. Da løbet på en anordning er af afgørende betydning for, om anordningen kan ombygges til et skydevåben, skal løbet være af en sådan art, at det ikke kan fjernes eller ændres, uden at hele anordningen gøres ubrugelig. Derudover bør der indsættes permanente blokeringer i løbet, og patronkammeret og løbet bør drejes, vippes eller forskydes i forhold til hinanden, således at der ikke kan indsættes ammunition i og affyres ammunition fra anordningen.

               (4)For at sikre, at de tekniske specifikationer for signalvåben og gas- og signalvåben er passende for de mange forskellige typer af eksisterende signalvåben og gas- og signalvåben, bør specifikationerne i dette direktiv tage højde for almindeligt anerkendte internationale standarder og værdier for patroner og kamre for signalvåben og gas- og signalvåben, særlig tabel VIII i "Tables of Dimensions of Cartridges and Chambers (TDCC)" udarbejdet af Den Permanente Internationale Kommission for afprøvning af håndskydevåben (C.I.P.).

               (5)For at forhindre, at signalvåben og gas- og signalvåben let kan ombygges til skydevåben, bør medlemsstaterne sikre, at våben fremstillet i eller importeret til Unionen underlægges kontroller med henblik på at fastslå overensstemmelsen med de tekniske specifikationer fastlagt ved dette direktiv. Disse kontroller kan bl.a. omfatte kontrol af forskellige modeller eller typer af anordninger, kontrol af individuelle anordninger, eller begge dele.

               (6)Det bør kræves, at medlemsstaterne på anmodning videregiver oplysninger om de kontroller, de har udført på signalvåben og gas- og signalvåben, til de øvrige medlemsstater. For at lette denne udveksling af oplysninger bør det kræves, at medlemsstaterne udpeger mindst ét nationalt kontaktpunkt, der kan formidle oplysningerne til de øvrige medlemsstater.

               (7)Med henblik på at lette udførelsen af kontroller af signalvåben og gas- og signalvåben bør medlemsstaterne samarbejde med hinanden i forbindelse med udførelsen af sådanne kontroller.

               (8)Denne forordning tilsidesætter ikke artikel 3 i direktiv 91/477/EØF.

               (9)I henhold til den fælles politiske erklæring af 28. september 2011 fra medlemsstaterne og Kommissionen om forklarende dokumenter
                  2
                har medlemsstaterne forpligtet sig til i tilfælde, hvor det er berettiget, at lade meddelelsen af gennemførelsesforanstaltninger ledsage af et eller flere dokumenter, der forklarer forholdet mellem et direktivs bestanddele og de tilsvarende dele i de nationale gennemførelsesinstrumenter.

               (10)Foranstaltningerne i dette direktiv er i overensstemmelse med udtalelse fra det udvalg, der er nedsat ved artikel 13b, stk. 1, i direktiv 91/477/EØF —

               VEDTAGET DETTE DIREKTIV:

               Artikel 1
               Tekniske specifikationer

               For at en anordning ikke skal betragtes som et skydevåben i henhold til direktiv 91/477/EØF, sikrer medlemsstaterne, at anordninger med et patronkammer, som kun er beregnet til at affyre løse skud, lokalirriterende midler, andre aktive stoffer eller pyroteknisk ammunition, til enhver tid opfylder de tekniske specifikationer i bilaget til nærværende direktiv.

               Artikel 2
               Kontrol af opfyldelsen af de tekniske specifikationer

               1.Medlemsstaterne sikrer, at anordninger som omhandlet i artikel 1 underlægges kontroller med henblik på at fastslå, om de opfylder de tekniske specifikationer som fastsat i bilaget.

               2.Medlemsstaterne samarbejder indbyrdes i forbindelse med udførelsen af kontroller som omhandlet i stk. 1.

               Artikel 3
               Udveksling af oplysninger

               En medlemsstat videregiver resultaterne af de kontroller, den har foretaget, til en anden medlemsstat, når denne anmoder herom jf. artikel 2. I den forbindelse udpeger hver medlemsstat mindst ét nationalt kontaktpunkt, der kan formidle sådanne resultater, og medlemsstaterne fremsender nærmere oplysninger om de nationale kontaktpunkter til Kommissionen.

               Artikel 4
               Overgangsbestemmelser

               1.Medlemsstaterne sætter de nødvendige love og administrative bestemmelser i kraft for at efterkomme dette direktiv senest den […]. [OP: 12 måneder efter offentliggørelsen i Den Europæiske Unions Tidende]. De underretter straks Kommissionen herom.

               Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

               Artikel 5
               Ikrafttræden

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 6
               Adressater

               Dette direktiv er rettet til medlemsstaterne.

               Udfærdiget i Bruxelles, den 16.1.2019[…].

                     På Kommissionens vegne

                     Formand
                     Jean-Claude JUNCKER

                     (1)

                        EFT L 256 af 13.9.1991, s. 51.

                     (2)

                        EUT C 369 af 17.12.2011, s. 14.

    ---documentbreak---

               BILAG

               Tekniske specifikationer for anordninger nævnt under artikel 1

               1. Anordningerne er fremstillet på en sådan måde, at følgende krav er opfyldt:

               a)anordningerne kan kun affyre pyroteknisk ammunition, hvis et mellemstykke er fastgjort på mundingen.

               b)anordningen er forsynet med en permanent indretning, der forhindrer affyring af patroner ladet med faste hagl (enkeltskud eller repeter), faste kugler eller faste projektiler.

               c)anordningerne er konstrueret til en patron, der er opført i, og som overholder kravene til, de dimensioner og andre standarder, der henvises til i tabel VIII i "Tables of Dimensions of Cartridges and Chambers (TDCC)" udarbejdet af Den Permanente Internationale Kommission for afprøvning af håndskydevåben (C.I.P.), da denne tabel anvendes i den version, der er gældende på tidspunktet for vedtagelsen af dette direktiv.

               2. Anordningerne kan ikke ved hjælp af almindeligt værktøj ændres således, at de kan udsende eller ombygges til at udsende et hagl, en kugle eller et projektil ved hjælp af et brændbart drivmiddel.

               3. Alle anordningernes væsentlige dele er konstrueret på en sådan måde, at de ikke kan påsættes eller anvendes som væsentlige dele i skydevåben.

               4. Anordningernes løb kan ikke fjernes eller ændres, uden at anordningen lider væsentlig skade eller ødelægges derved.

               5. I tilfælde, hvor anordningens løb ikke er længere end 30 cm eller anordningens samlede længde ikke overstiger 60 cm, skal der være permanente blokeringer i hele løbets længde, således at et hagl, en kugle eller et projektil ikke kan passere løbet ved hjælp af et brændbart drivmiddel, og således at eventuelt ikke udfyldt plads ved mundingen ikke overstiger en længde på 1 cm.

               6. I tilfælde, hvor anordningen ikke er omfattet af punkt 5, skal der være permanente blokeringer i mindst en tredjedel af løbets længde, således at et hagl, en kugle eller et projektil ikke kan passere løbet ved hjælp af et brændbart drivmiddel, og således at eventuelt ikke udfyldt plads ved mundingen ikke overstiger en længde på 1 cm.

               7. I alle tilfælde, hvad enten anordningen er omfattet af punkt 5 eller punkt 6, skal den første blokering i løbet placeres så tæt på anordningens kammer som muligt, på en sådan måde, at gas kan strømme ud af udgangshullerne.

               8. For anordninger, der udelukkende er konstrueret til at affyre løse skud, skal de blokeringer, der er omhandlet i punkt 5 eller punkt 6, udfylde hele løbet, bortset fra et eller flere udgangshuller til udligning af gastrykket. Derudover skal blokeringerne udfylde hele løbet, således at der ikke kan affyres gas fra den forreste del af anordningen.

               9. Alle blokeringer er permanente og kan ikke fjernes uden at ødelægge anordningens kammer eller løb.

               For anordninger, der udelukkende er konstrueret til at affyre løse skud, er blokeringerne fremstillet af et materiale, der kan modstå skæring, boring og slibning (eller enhver anden lignende handling), og som har en hårdhed på mindst 700 HV 30 (jf. Vickers hårdhedsmåling).

               For anordninger, der ikke er omfattet af andet afsnit i dette punkt, er blokeringerne fremstillet af et materiale, der kan modstå skæring, boring og slibning (eller enhver anden lignende handling), og som har en hårdhed på mindst 610 HV 30. Løbet kan have en kanal langs dets akse, der gør det muligt at bortlede lokalirriterende midler eller andre aktive stoffer fra anordningen.

               I begge tilfælde skal løbene konstrueres således, at følgende ikke kan forekomme:

               a)Der kan ikke laves et hul i løbets længderetning, og et eksisterende hul i løbets længderetning kan ikke udvides.

               b)Løbet kan ikke fjernes, medmindre anordningens ramme og kammeret ubrugeliggøres herved, eller når hele anordningen ændres så meget herved, at den ikke kan anvendes til at fremstille et skydevåben uden væsentlige reparationer eller tilføjelser.

               10. Patronkammeret og løbet drejes, vippes eller forskydes i forhold til hinanden, således at der ikke kan indsættes ammunition i eller affyres ammunition fra anordningen. Hvis der er tale om anordninger af revolvertypen skal:

               a)de forreste åbninger i tromlens kamre indsnævres for at sikre, at kugler blokeres i kamrene.

               b)disse åbninger forskydes i forhold til kammeret.


title: KOMMISSIONENS DELEGEREDE DIREKTIV (EU) …/… om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i loddemateriale til lodning af gennempletterede huller i skiveformede og "planar array" flerlags keramiske kondensatorer

text:
               BEGRUNDELSE

               1.BAGGRUNDEN FOR DEN DELEGEREDE RETSAKT

               Med dette delegerede direktiv fra Kommissionen ændres – med henblik på tilpasning til den tekniske udvikling – bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                (herefter "RoHS 2-direktivet") for så vidt angår en undtagelse for specifikke anvendelser af bly.

               RoHS 2-direktivet begrænser, jf. dets artikel 4, anvendelsen af visse farlige stoffer i elektrisk og elektronisk udstyr. Det trådte i kraft den 21. juli 2011.

               Listen over stoffer, der er underlagt begrænsninger, er opført i bilag II til RoHS 2-direktivet. Begrænsningerne for bly, kviksølv, cadmium, hexavalent chrom, polybromerede biphenyler og polybromerede diphenylethere er gældende på nuværende tidspunkt, mens begrænsningerne for di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP) vil gælde fra den 22. juli 2019 eller senere. I bilag III og IV til RoHS 2-direktivet er opført de materialer og komponenter i elektrisk og elektronisk udstyr (EEE) til de bestemte anvendelser, der er undtaget fra begrænsningen i artikel 4, stk. 1, i RoHS 2-direktivet.

               Artikel 5 indeholder bestemmelser om tilpasningen af bilag III og IV til den videnskabelige og tekniske udvikling (optagelse, fornyelse, ændring og tilbagekaldelse af undtagelser). I henhold til artikel 5, stk. 1, litra a), skal det, for at undtagelser kan optages i bilag III og IV, fastslås, at en sådan optagelse ikke svækker den miljø- og sundhedsbeskyttelse, der ydes efter forordning (EF) nr. 1907/2006
                  2
               , og hvis en af følgende betingelser er opfyldt: Det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, alternativernes pålidelighed er ikke sikret og den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er sandsynligvis større end de samlede miljø-, sundheds- og forbrugerbeskyttelsesmæssige fordele herved.

               Derudover følger det af artikel 5, stk. 1, at Europa-Kommissionen (Kommissionen) optager materialer og komponenter i EEE til specifikke anvendelser på listerne i bilag III og IV ved hjælp af individuelle delegerede retsakter i overensstemmelse med artikel 20. Proceduren for indgivelse af ansøgninger om indrømmelse, fornyelse eller tilbagekaldelse af undtagelser er fastlagt i artikel 5, stk. 3, og i bilag V.

               2.HØRINGER FORUD FOR RETSAKTENS VEDTAGELSE

               Siden offentliggørelsen af RoHS 2-direktivet har Kommissionen modtaget talrige
                  3
                ansøgninger fra økonomiske operatører om såvel indrømmelse af nye som fornyelse af eksisterende undtagelser i henhold til bestemmelserne i artikel 5, stk. 3, og bilag V.

               Den nuværende undtagelse 24 i bilag III tillader anvendelse af bly i loddemateriale til lodning af gennempletterede huller i skiveformede og "planar array" flerlags keramiske kondensatorer. Kommissionen modtog i januar 2015 én ansøgning om fornyelse af denne undtagelse. Undtagelse 24 udløb for kategori 1-7 og 10
                  4
                oprindelig den 21. juli 2016, men i overensstemmelse med kravene i RoHS-direktivet (artikel 5, stk. 5, andet afsnit) er den fortsat gyldig, indtil Kommissionen træffer afgørelse om ansøgningen om fornyelse.

               For at kunne vurdere ansøgningen iværksatte Kommissionen en undersøgelse med henblik på at gennemføre den påkrævede tekniske og videnskabelige vurdering, herunder en otte uger lang åben onlinehøring
                  5
                af interessenter om ansøgningen. Ved høringen af interessenter indkom der et enkelt høringssvar.

               Den endelige rapport med vurderingen af ansøgningen er offentliggjort
                  6
               , og interessenterne blev informeret herom.

               Kommissionen hørte efterfølgende ekspertgruppen vedrørende delegerede retsakter under RoHS 2-direktivet på et ekspertmøde den 15. december 2016, hvor der bl.a. var indlæg fra interessenter og ansøgere. Eksperterne stemte for Kommissionens udkast, hovedparten af medlemmerne var fraværende eller ytrede sig ikke. I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Der indkom en enkelt stillingstilkendegivelse, som støttede udkastet til retsakt. Alle de krævede skridt med henblik på undtagelser fra stofbegrænsningen i henhold til artikel 5, stk. 3-7, er blevet gennemført. På grund af det store antal samtidige ansøgninger om undtagelse og de dermed forbundne administrative krav gjaldt der andre frister for Kommissionens beslutningsprocedurer end dem, der var fastsat i artikel 5, stk. 5. Rådet og Parlamentet har fået meddelelse om alle disse aktiviteter.

               I den endelige rapport understregedes særligt følgende tekniske oplysninger og vurdering:

               Skiveformede og "planar array" kondensatorer er afledt af flerlags keramiske kondensatorer, hvor de modsatrettede tilslutninger er lavet i den ydre periferi af de keramiske materiale, og den indvendige huldiameter er boret igennem det keramiske materiale. Der er tale om særlige kondensatorer, som anvendes i elektromagnetiske interferensfiltre og elektromagnetisk interferensfiltrede konnektorer til højteknologianvendelser, hvor fjernelsen af elektrisk interferens er afgørende. Til de typiske anvendelser for sammensatte enheder med disse komponenter hører professionelt lydudstyr, systemer for maritim overvågning og videoovervågning.

               I anvendelse bliver signalførende gennemføringsstifter ført igennem det keramiske materiale og tilsluttet til det indvendige leje for at frembringe en mekanisk og elektrisk forbindelse. For at opnå en optimal ydeevne skal denne forbindelse have lav elektrisk modstand og induktans, da høj modstand/induktans forhindrer højfrekvensjordforbindelsen gennem filterkondensatoren. Denne forbindelse består traditionelt af blyloddemateriale, da ikke-blyholdigt loddemateriale forårsager revner i det keramiske element. Med blyholdigt loddemateriale er det muligt at kombinere et egnet smeltepunkt og duktilitet. Duktiliteten af denne type loddemateriale forhindrer revnedannelse under og efter lodningen i det keramiske lag på grund af termisk uligevægt mellem den keramiske kondensator og kobberstiften.

               I øjeblikket er det videnskabeligt eller teknisk gennemførligt i praksis at erstatte bly i loddemateriale.

               Af vurderingsresultaterne for kategori 1-7 og 10 fremgår, at mindst et af de relevante kriterier i artikel 5, stk. 1, litra a), er opfyldt i ansøgningen om undtagelse vedrørende undtagelse 24 i bilag III. Da der i øjeblikket ingen pålidelige alternativer findes til de pågældende anvendelser, og det heller ikke er sandsynligt, at de snart vil blive tilgængelige, er en gyldighedsperiode frem til den 21. juli 2021 berettiget; der findes endnu ingen pålidelige alternativer, hvorfor der ingen negative socioøkonomiske indvirkninger som følge af substitutionen forventes for denne periode. Den indrømmede gyldighedsperiode forventes heller ikke at indvirke negativt på innovationen. For andre kategorier end 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2. Den specifikke undtagelse svækker ikke den miljø- og sundhedsbeskyttelse, der ydes efter forordning (EF) nr. 1907/2006 (REACH), som krævet i artikel 5 i direktiv 2011/65/EU.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv indrømmes en undtagelse fra begrænsningen i artikel 4, stk. 1, som skal opføres i bilag III, for brugen af bly i bestemte anvendelser.

               Det foreslåede instrument er et delegeret direktiv som krævet i direktiv 2011/65/EU, og som navnlig opfylder de relevante krav i samme direktivs artikel 5, stk. 1, litra a).

               Målet med det delegerede direktiv er at bidrage til beskyttelse af folkesundheden og miljøet og tilpasse bestemmelserne for at sikre det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i henhold til bestemmelserne og vilkårene i RoHS 2-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               I overensstemmelse med proportionalitetsprincippet går foranstaltningen ikke videre, end hvad der er nødvendigt for at nå dens mål.

               Forslaget har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 27.2.2018

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i loddemateriale til lodning af gennempletterede huller i skiveformede og "planar array" flerlags keramiske kondensatorer

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU
                  af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  7
               , særlig artikel 5, stk. 1, litra a), og

               ud fra følgende betragtninger:

               (1)
                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder bly.

               (2)
                     I den nuværende undtagelse 24 i bilag III til direktiv 2011/65/EU var anvendelse af bly i loddemateriale til lodning af gennempletterede huller i skiveformede og "planar array" flerlags keramiske kondensatorer undtaget fra begrænsningen. Kommissionen modtog i henhold til artikel 5, stk. 5, i direktiv 2011/65/EU en ansøgning om en fornyelse af denne undtagelse vedrørende kategori 1-7 og 10 inden den 21. januar 2015.

               (3)
                     Skiveformede og "planar array" kondensatorer er afledt af flerlags keramiske kondensatorer. Der er tale om særlige kondensatorer, som anvendes i elektromagnetiske interferensfiltre og elektromagnetisk interferensfiltrede konnektorer til højteknologianvendelser, hvor fjernelsen af elektrisk interferens er afgørende. Til de typiske anvendelser for sammensatte enheder med nævnte komponenter hører professionelt lydudstyr, systemer for maritim overvågning og videoovervågning.

               (4)
                     Med blyholdigt loddemateriale anvendt i skiveformede og "planar array" kondensatorer er det muligt at kombinere et egnet smeltepunkt og duktilitet. Duktiliteten af nævnte type loddemateriale forhindrer revnedannelse under og efter lodningen i det keramiske lag på grund af termisk uligevægt mellem den keramiske kondensator og kobberstiften.

               (5)
                     I øjeblikket er det ikke videnskabeligt eller teknisk gennemførligt i praksis at erstatte bly.

               (6)
                     Eftersom der i øjeblikket ingen tilstrækkelig pålidelige alternativer findes for de berørte anvendelser i kategori 1-7 og 10 eller forventes at være tilgængelige på markedet i nær fremtid, er gyldighedsperioden indtil den 21. juli 2021 berettiget. For andre kategorier end 1-7 og 10 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit.

               (7)
                     Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til dette direktiv.

               Artikel 2

               1.Medlemsstaterne vedtager og offentliggør senest [den sidste dag i den tolvte måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen ordlyden af disse love og bestemmelser.

               De anvender disse bestemmelser fra [den sidste dag i den tolvte måned efter datoen for ikrafttrædelsen af dette direktiv + 1 dag].

               Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale love og bestemmelser, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 27.2.2018[…].

                     På Kommissionens vegne

                     Formand
                     Jean-Claude JUNCKER

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  http://ec.europa.eu/environment/waste/rohs_eee/adaptation_en.htm

                     (4)

                        Der er tale om følgende kategorier: 1. Store husholdningsapparater 2. Små husholdningsapparater 3. It- og teleudstyr 4. Forbrugerudstyr 5. Belysningsudstyr 6. Elektrisk og elektronisk værktøj 7. Legetøj og fritids- og sportsudstyr 10. Salgsautomater EEE-kategorierne er opført i bilag I til RoHS-direktivet.

                     (5)

                  Høringsperiode
                  : 21.8.2015-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        EUT L 174 af 1.7.2011, s. 88.

    ---documentbreak---

               BILAG

               I bilag III til direktiv 2011/65/EU affattes undtagelse 24 således:

                        "24

                        Bly i loddemateriale til lodning af gennempletterede huller i skiveformede og "planar array" flerlags keramiske kondensatorer

                        Udløber den:

                        21. juli 2021 for kategori 1-7 og 10,

                        21. juli 2021 for kategori 8 og 9 bortset fra medicinsk udstyr til in vitro-diagnostik og industrielle overvågnings- og reguleringsinstrumenter,

                        21. juli 2023 for kategori 8 medicinsk udstyr til in vitro-diagnostik,

                        21. juli 2024 for kategori 9 industrielle overvågnings- og reguleringsinstrumenter og for kategori 11"


title: KOMMISSIONENS DELEGEREDE DIREKTIV (EU) …/… om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i cermetbaserede komponenter til trimmerpotentiometre

text:
               BEGRUNDELSE

               1.BAGGRUNDEN FOR DEN DELEGEREDE RETSAKT

               Med dette delegerede direktiv fra Kommissionen ændres – med henblik på tilpasning til den tekniske udvikling – bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                (herefter "RoHS 2-direktivet") for så vidt angår en undtagelse for specifikke anvendelser af bly.

               RoHS 2-direktivet begrænser, jf. dets artikel 4, anvendelsen af visse farlige stoffer i elektrisk og elektronisk udstyr. Det trådte i kraft den 21. juli 2011.

               Listen over stoffer, der er underlagt begrænsninger, er opført i bilag II til RoHS 2-direktivet. Begrænsningerne for bly, kviksølv, cadmium, hexavalent chrom, polybromerede biphenyler og polybromerede diphenylethere er gældende på nuværende tidspunkt, mens begrænsningerne for di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP) vil gælde fra den 22. juli 2019 eller senere. I bilag III og IV til RoHS 2-direktivet er opført de materialer og komponenter i elektrisk og elektronisk udstyr (EEE) til de bestemte anvendelser, der er undtaget fra begrænsningen i artikel 4, stk. 1, i RoHS 2-direktivet.

               Artikel 5 indeholder bestemmelser om tilpasningen af bilag III og IV til den videnskabelige og tekniske udvikling (optagelse, fornyelse, ændring og tilbagekaldelse af undtagelser). I henhold til artikel 5, stk. 1, litra a), skal det, for at undtagelser kan optages i bilag III og IV, fastslås, at en sådan optagelse ikke svækker den miljø- og sundhedsbeskyttelse, der ydes efter forordning (EF) nr. 1907/2006
                  2
               , og forudsat at en af følgende betingelser er opfyldt: Det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, alternativernes pålidelighed er ikke sikret og den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er sandsynligvis større end de samlede miljø-, sundheds- og forbrugerbeskyttelsesmæssige fordele herved.

               Derudover følger det af artikel 5, stk. 1, at Europa-Kommissionen (Kommissionen) optager materialer og komponenter i EEE til specifikke anvendelser på listerne i bilag III og IV ved hjælp af individuelle delegerede retsakter i overensstemmelse med artikel 20. Proceduren for indgivelse af ansøgninger om indrømmelse, fornyelse eller tilbagekaldelse af undtagelser er fastlagt i artikel 5, stk. 3, og i bilag V.

               2.HØRINGER FORUD FOR RETSAKTENS VEDTAGELSE

               Siden offentliggørelsen af RoHS 2-direktivet har Kommissionen modtaget talrige
                  3
                ansøgninger fra økonomiske operatører om såvel indrømmelse af nye som fornyelse af eksisterende undtagelser i henhold til bestemmelserne i artikel 5, stk. 3, og bilag V.

               Den nuværende undtagelse 34 i bilag III tillader anvendelse af bly i cermetbaserede komponenter til trimmerpotentiometre. Kommissionen modtog i januar 2015 en enkelt ansøgning om fornyelse af denne undtagelse. Undtagelse 34 udløb for kategori 1-7 og 10
                  4
                oprindelig den 21. juli 2016, men i overensstemmelse med kravene i RoHS-direktivet (artikel 5, stk. 5, andet afsnit) er den fortsat gyldig, indtil Kommissionen træffer afgørelse om ansøgningen om fornyelse.

               For at kunne vurdere ansøgningen iværksatte Kommissionen en undersøgelse med henblik på at gennemføre den påkrævede tekniske og videnskabelige vurdering, herunder en otte uger lang åben onlinehøring
                  5
                af interessenter om ansøgningen. Ved høringen af interessenter indkom der to høringssvar.

               Den endelige rapport med vurderingen af ansøgningen er offentliggjort
                  6
               , og interessenterne blev informeret herom.

               Kommissionen hørte efterfølgende ekspertgruppen vedrørende delegerede retsakter under RoHS 2-direktivet på et ekspertmøde den 15. december 2016, hvor der bl.a. var indlæg fra interessenter og ansøgere. Eksperterne stemte for Kommissionens udkast, hovedparten af medlemmerne var fraværende eller ytrede sig ikke. I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Der indkom to stillingstilkendegivelser, som begge støttede udkastet til retsakt. Alle de krævede skridt med henblik på undtagelser fra stofbegrænsningen i henhold til artikel 5, stk. 3-7, er blevet gennemført. På grund af det store antal samtidige ansøgninger om undtagelse og de dermed forbundne administrative krav gjaldt der andre frister for Kommissionens beslutningsprocedurer end dem, der var fastsat i artikel 5, stk. 5. Rådet og Parlamentet har fået meddelelse om alle disse aktiviteter.

               I den endelige rapport understregedes særligt følgende tekniske oplysninger og vurdering:

               Trimmerpotentiometre er variable modstande. De fungerer med en glidekontakt, med hvilken modstanden i kredsløbet justeres. De anvendes i en bred vifte af produkter som f.eks. audiovisuelt udstyr, kommunikationsudstyr, legetøj og måleinstrumenter, elektriske husholdningsapparater osv. De indeholder bly i form af blyoxid i resistiv tryksværte, hvor bly fungerer som bindemiddel.

               I øjeblikket er der ingen pålidelige ikke-blyholdige alternativer tilgængelige, hvorved substitution af bly fortsat ikke er videnskabelig og teknisk gennemførlig i praksis.

               Af vurderingsresultaterne for kategori 1-7 og 10 fremgår, at mindst et af de relevante kriterier i artikel 5, stk. 1, litra a), er opfyldt i ansøgningen om undtagelse vedrørende undtagelse 34 i bilag III. Da der i øjeblikket ingen pålidelige alternativer findes til de pågældende anvendelser, og det heller ikke er sandsynligt, at de snart vil blive tilgængelige, er en gyldighedsperiode indtil den 21. juli 2021 berettiget; der findes endnu ingen pålidelige alternativer, hvorfor der ingen negative socioøkonomiske indvirkninger som følge af substitutionen forventes for denne periode. Den indrømmede gyldighedsperiode forventes heller ikke at indvirke negativt på innovationen. For andre kategorier end 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2. Den specifikke undtagelse svækker ikke den miljø- og sundhedsbeskyttelse, der ydes efter forordning (EF) nr. 1907/2006 (REACH), som krævet i artikel 5 i direktiv 2011/65/EU.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv indrømmes en undtagelse fra begrænsningen i artikel 4, stk. 1, som skal opføres i bilag III, for brugen af bly i bestemte anvendelser.

               Det foreslåede instrument er et delegeret direktiv som krævet i direktiv 2011/65/EU, og som navnlig opfylder de relevante krav i samme direktivs artikel 5, stk. 1, litra a).

               Målet med det delegerede direktiv er at bidrage til beskyttelse af folkesundheden og miljøet og tilpasse bestemmelserne for at sikre det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i henhold til bestemmelserne og vilkårene i RoHS 2-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               I overensstemmelse med proportionalitetsprincippet går foranstaltningen ikke videre, end hvad der er nødvendigt for at nå dens mål.

               Forslaget har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 27.2.2018

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i cermetbaserede komponenter til trimmerpotentiometre

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU
                  af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  7
               , særlig artikel 5, stk. 1, litra a), og

               ud fra følgende betragtninger:

               (1)
                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder bly.

               (2)
                     I undtagelse 34 i bilag III til direktiv 2011/65/EU var anvendelsen af bly i cermetbaserede komponenter til trimmerpotentiometre undtaget fra begrænsningen indtil den 21. juli 2016. Kommissionen modtog i henhold til artikel 5, stk. 5, i direktiv 2011/65/EU en ansøgning om en fornyelse af denne undtagelse vedrørende kategori 1-7 og 10 inden den 21. januar 2015.

               (3)
                     Trimmerpotentiometre er variable modstande. De fungerer med en glidekontakt, med hvilken modstanden i kredsløbet justeres. De anvendes i en bred vifte af produkter som f.eks. audiovisuelt udstyr, kommunikationsudstyr, legetøj og måleinstrumenter, elektriske husholdningsapparater osv. De indeholder bly i form af blyoxid i resistiv tryksværte, hvor bly fungerer som bindemiddel.

               (4)
                     I øjeblikket er der ingen pålidelige ikke-blyholdige alternativer tilgængelige, hvorved substitution af bly fortsat ikke er videnskabelig og teknisk gennemførlig i praksis.

               (5)
                     Eftersom der i øjeblikket ingen tilstrækkelig pålidelige alternativer findes for de berørte anvendelser i kategori 1-7 og 10 eller forventes at være tilgængelige på markedet i nær fremtid, er gyldighedsperioden indtil den 21. juli 2021 berettiget. For andre kategorier end 1-7 og 10 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit.

               (6)
                     Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til dette direktiv.

               Artikel 2

               1.Medlemsstaterne vedtager og offentliggør senest [den sidste dag i den tolvte måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen ordlyden af disse love og bestemmelser.

               De anvender disse bestemmelser fra [den sidste dag i den tolvte måned efter datoen for ikrafttrædelsen af dette direktiv + 1 dag].

               Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale love og bestemmelser, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 27.2.2018[…].

                     På Kommissionens vegne

                     Formand
                     Jean-Claude JUNCKER

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  http://ec.europa.eu/environment/waste/rohs_eee/adaptation_en.htm

                     (4)

                        Der er tale om følgende kategorier: 1. Store husholdningsapparater 2. Små husholdningsapparater 3. It- og teleudstyr 4. Forbrugerudstyr 5. Belysningsudstyr 6. Elektrisk og elektronisk værktøj 7. Legetøj og fritids- og sportsudstyr 10. Salgsautomater EEE-kategorierne er opført i bilag I til RoHS-direktivet.

                     (5)

                  Høringsperiode
                  : 21.8.2015-16.10.2015

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        EUT L 174 af 1.7.2011, s. 88.

    ---documentbreak---

               BILAG

               I bilag III til direktiv 2011/65/EU affattes punkt 34 således:

                        "34

                        Bly i cermetbaserede komponenter til trimmerpotentiometre

                        Gælder for alle kategorier, udløber den:

                        21. juli 2021 for kategori 1-7 og 10,

                        21. juli 2021 for kategori 8 og 9 undtagen medicinsk udstyr til vitro-diagnostik og industrielle overvågnings- og reguleringsinstrumenter,

                        21. juli 2023 for kategori 8 medicinsk udstyr til in vitro-diagnostik,

                        21. juli 2024 for kategori 9 industrielle overvågnings- og reguleringsinstrumenter og for kategori 11."


title: KOMMISSIONENS DELEGEREDE DIREKTIV (EU) …/… om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i loddemateriale med højt smeltepunkt

text:
               BEGRUNDELSE

               1.BAGGRUNDEN FOR DEN DELEGEREDE RETSAKT

               Med dette delegerede direktiv fra Kommissionen ændres – med henblik på tilpasning til den tekniske udvikling – bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                (herefter "RoHS 2-direktivet") for så vidt angår en undtagelse for specifikke anvendelser af bly.

               RoHS 2-direktivet begrænser, jf. dets artikel 4, anvendelsen af visse farlige stoffer i elektrisk og elektronisk udstyr. Det trådte i kraft den 21. juli 2011.

               Listen over stoffer, der er underlagt begrænsninger, er opført i bilag II til RoHS 2-direktivet. Begrænsningerne for bly, kviksølv, cadmium, hexavalent chrom, polybromerede biphenyler og polybromerede diphenylethere er gældende på nuværende tidspunkt, mens begrænsningerne for di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP) vil gælde fra den 22. juli 2019 eller senere. I bilag III og IV til RoHS 2-direktivet er opført de materialer og komponenter i elektrisk og elektronisk udstyr (EEE) til de bestemte anvendelser, der er undtaget fra begrænsningen i artikel 4, stk. 1, i RoHS 2-direktivet.

               Artikel 5 indeholder bestemmelser om tilpasningen af bilag III og IV til den videnskabelige og tekniske udvikling (optagelse, fornyelse, ændring og tilbagekaldelse af undtagelser). I henhold til artikel 5, stk. 1, litra a), skal det, for at undtagelser kan optages i bilag III og IV, fastslås, at en sådan optagelse ikke svækker den miljø- og sundhedsbeskyttelse, der ydes efter forordning (EF) nr. 1907/2006
                  2
               , og forudsat at en af følgende betingelser er opfyldt: Det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, alternativernes pålidelighed er ikke sikret og den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er sandsynligvis større end de samlede miljø-, sundheds- og forbrugerbeskyttelsesmæssige fordele herved.

               Derudover følger det af artikel 5, stk. 1, at Europa-Kommissionen (Kommissionen) optager materialer og komponenter i EEE til specifikke anvendelser på listerne i bilag III og IV ved hjælp af individuelle delegerede retsakter i overensstemmelse med artikel 20. Proceduren for indgivelse af ansøgninger om indrømmelse, fornyelse eller tilbagekaldelse af undtagelser er fastlagt i artikel 5, stk. 3, og i bilag V.

               2.HØRINGER FORUD FOR RETSAKTENS VEDTAGELSE

               Siden offentliggørelsen af RoHS 2-direktivet har Kommissionen modtaget talrige
                  3
                ansøgninger fra økonomiske operatører om såvel indrømmelse af nye som fornyelse af eksisterende undtagelser i henhold til bestemmelserne i artikel 5, stk. 3, og bilag V.

               Den nuværende undtagelse 7.a i bilag III tillader anvendelse af bly i loddemateriale med højt smeltepunkt (dvs. blylegeringer med 85 vægtprocent bly eller mere). Kommissionen modtog seks ansøgninger om fornyelse af denne undtagelse i henholdsvis november and december 2014 og januar 2015. Undtagelse 7.a udløb for kategori 1-7 og 10
                  4
                oprindelig den 21. juli 2016, men i overensstemmelse med kravene i RoHS-direktivet (artikel 5, stk. 5, andet afsnit) er den fortsat gyldig, indtil Kommissionen træffer afgørelse om ansøgningen om fornyelse.

               For at kunne vurdere ansøgningen iværksatte Kommissionen en undersøgelse med henblik på at gennemføre den påkrævede tekniske og videnskabelige vurdering, herunder en otte uger lang åben onlinehøring
                  5
                af interessenter om ansøgningen. Ved interessenthøringen indkom der fem høringsbidrag.

               Den endelige rapport med vurderingen af ansøgningen er offentliggjort
                  6
               , og interessenterne blev informeret herom.

               Kommissionen hørte efterfølgende ekspertgruppen vedrørende delegerede retsakter under RoHS 2-direktivet på et ekspertmøde den 15. december 2016, hvor der bl.a. var indlæg fra interessenter og ansøgere. Eksperterne stemte for Kommissionens udkast, hovedparten af medlemmerne var fraværende eller ytrede sig ikke. I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Der indkom to stillingstilkendegivelser, som begge støttede udkastet til retsakt. Alle de krævede skridt med henblik på undtagelser fra stofbegrænsningen i henhold til artikel 5, stk. 3-7, er blevet gennemført. På grund af det store antal samtidige ansøgninger om undtagelse og de dermed forbundne administrative krav gjaldt der andre frister for Kommissionens beslutningsprocedurer end dem, der var fastsat i artikel 5, stk. 5. Rådet og Parlamentet har fået meddelelse om alle disse aktiviteter.

               I den endelige rapport understregedes særligt følgende tekniske oplysninger og vurdering:

               Bly tilfører loddemateriale vigtige egenskaber som et højt smeltepunkt, elektrisk ledeevne, varmeledningsevne, duktilitet, korrosionsbestandighed, passende oxideringskarakter og befugtningsevne. Bly indeholder disse egenskaber, og det er det eneste kendte grundstof med en kombination af disse egenskaber.

               Substitution eller eliminering af bly i loddemateriale med højt smeltepunkt er i øjeblikket stadig ikke videnskabeligt eller teknisk gennemførligt i praksis. Det er på nuværende stadium heller ikke muligt at indsnævre anvendelsesområdet for undtagelsen på grund af den store mangfoldighed af de berørte anvendelser.

               Af vurderingsresultaterne for kategori 1-7 og 10 fremgår, at mindst et af de relevante kriterier i artikel 5, stk. 1, litra a), er opfyldt i ansøgningen om undtagelse vedrørende undtagelse 6.a i bilag III. Da der i øjeblikket ingen pålidelige alternativer findes til de pågældende anvendelser, og det heller ikke er sandsynligt, at de snart vil blive tilgængelige på markedet, er en gyldighedsperiode indtil den 21. juli 2021 berettiget, da der endnu ingen pålidelige alternativer findes, forventes der ingen negative socioøkonomiske indvirkninger som følge af substitutionen for denne periode. Den indrømmede gyldighedsperiode forventes heller ikke at indvirke negativt på innovationen, og en kortere periode vil kunne være forbundet en unødvendig opdeling af ordlyden og en unødvendig administrativ byrde for industrien. For at undgå at anvendelsesområderne for undtagelserne i bilag III overlapper hinanden, præciseres det i den foreslåede ordlyd, at de anvendelser, der er omfattet af undtagelse 24, udelukkes fra undtagelse 7.a.

               For andre kategorier end 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2. Den specifikke undtagelse svækker ikke den miljø- og sundhedsbeskyttelse, der ydes efter forordning (EF) nr. 1907/2006 (REACH), som krævet i artikel 5 i direktiv 2011/65/EU.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv indrømmes en undtagelse fra begrænsningen i artikel 4, stk. 1, som skal opføres i bilag III, for brugen af bly i bestemte anvendelser.

               Det foreslåede instrument er et delegeret direktiv som krævet i direktiv 2011/65/EU, og som navnlig opfylder de relevante krav i samme direktivs artikel 5, stk. 1, litra a).

               Målet med det delegerede direktiv er at bidrage til beskyttelse af folkesundheden og miljøet og tilpasse bestemmelserne for at sikre det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i henhold til bestemmelserne og vilkårene i RoHS 2-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               I overensstemmelse med proportionalitetsprincippet går foranstaltningen ikke videre, end hvad der er nødvendigt for at nå dens mål.

               Forslaget har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 1.3.2018

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for bly i loddemateriale med højt smeltepunkt

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU
                  af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  7
               , særlig artikel 5, stk. 1, litra a), og

               ud fra følgende betragtninger:

               (1)
                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder bly.

               (2)
                     Undtagelse 7.a i bilag III til direktiv 2011/65/EU tillod anvendelse af bly i loddemateriale med højt smeltepunkt (dvs. blylegeringer med 85 vægtprocent bly eller mere) indtil den 21. juli 2016.  Kommissionen modtog i henhold til artikel 5, stk. 5, i direktiv 2011/65/EU en ansøgning om en fornyelse af denne undtagelse vedrørende kategori 1-7 og 10 inden den 21. januar 2015.

               (3)
                     Bly tilfører loddemateriale vigtige egenskaber som et højt smeltepunkt, elektrisk ledeevne, varmeledningsevne, duktilitet, korrosionsbestandighed, passende oxideringskarakter og befugtningsevne.

               (4)
                     Substitution eller eliminering af bly i loddemateriale med højt smeltepunkt er i øjeblikket stadig ikke videnskabeligt eller teknisk gennemførligt i praksis. Det er på nuværende stadium heller ikke muligt at indsnævre anvendelsesområdet for undtagelsen på grund af den store mangfoldighed af de berørte anvendelser.

               (5)
                     Eftersom der til de berørte anvendelser i kategori 1-7 og 10 ingen pålidelige alternativer er tilgængelige på markedet, og det heller ikke er sandsynligt, at de snart vil blive tilgængelige, er en fornyelse af undtagelsen med gyldighedsperioden indtil den 21. juli berettiget, mens en unødvendig opsplitning af ordlyden og en kortere periode vil kunne være forbundet med en unødvendig administrativ byrde for industrien. For at undgå at anvendelsesområderne for undtagelserne i bilag III til direktiv 2011/65/EU overlapper hinanden, præciseres det i den foreslåede ordlyd, at de anvendelser, der er omfattet af undtagelse 24 (loddemateriale til lodning af gennempletterede huller i skiveformede og "planar array" flerlags keramiske kondensatorer) udelukkes fra undtagelse 7.a. For andre kategorier end 1-7 og 10 forbliver den hidtidige undtagelse gældende i de gyldighedsperioder, der er fastsat i artikel 5, stk. 2, andet afsnit.

               (6)
                     Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til dette direktiv.

               Artikel 2

               1.Medlemsstaterne vedtager og offentliggør senest [den sidste dag i den tolvte måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen ordlyden af disse love og bestemmelser.

               De anvender disse bestemmelser fra [den sidste dag i den tolvte måned efter datoen for ikrafttrædelsen af dette direktiv + 1 dag].

               Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale love og bestemmelser, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 1.3.2018[…].

                     På Kommissionens vegne

                     Formand
                     Jean-Claude JUNCKER

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Der er tale om følgende kategorier: 1. Store husholdningsapparater 2. Små husholdningsapparater 3. It- og teleudstyr 4. Forbrugerudstyr 5. Belysningsudstyr 6. Elektrisk og elektronisk værktøj 7. Legetøj og fritids- og sportsudstyr 10. Salgsautomater EEE-kategorierne er opført i bilag I til RoHS-direktivet.

                     (5)

                  Høringsperiode
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        EUT L 174 af 1.7.2011, s. 88.

    ---documentbreak---

               BILAG

               I bilag III til direktiv 2011/65/EU affattes punkt 7.a således:

                        "7.a

                        Bly i loddemateriale med højt smeltepunkt (dvs. blylegeringer med 85 vægtprocent bly eller mere)

                        Gælder for kategori 1-7 og 10 (bortset fra anvendelser, der er omfattet af undtagelse 24 i dette bilag) og udløber den 21. juli 2021.

                        Udløber for kategori 8 og 9 undtagen medicinsk udstyr til vitro-diagnostik og industrielle overvågnings- og reguleringsinstrumenter den 21. juli 2021

                        Udløber for kategori 8 medicinsk udstyr til in vitro-diagnostik den 21. juli 2023.

                        Udløber for kategori 9 industrielle overvågnings- og reguleringsinstrumenter og for kategori 11 den 21. juli 2024."


title: KOMMISSIONENS DELEGEREDE DIREKTIV (EU) …/… om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for visse elektriske og elektroniske komponenter, der indeholder bly i glas eller keramik

text:
               BEGRUNDELSE

               1.BAGGRUNDEN FOR DEN DELEGEREDE RETSAKT

               Med dette delegerede direktiv fra Kommissionen ændres – med henblik på tilpasning til den tekniske udvikling – bilag III til Europa-Parlamentets og Rådets direktiv 2011/65/EU om begrænsning af anvendelsen af visse farlige stoffer i elektrisk og elektronisk udstyr (omarbejdning)
                  1
                (herefter "RoHS 2-direktivet") for så vidt angår en undtagelse for specifikke anvendelser af bly.

               RoHS 2-direktivet begrænser, jf. dets artikel 4, anvendelsen af visse farlige stoffer i elektrisk og elektronisk udstyr. Det trådte i kraft den 21. juli 2011.

               Listen over stoffer, der er underlagt begrænsninger, er opført i bilag II til RoHS 2-direktivet. Begrænsningerne for bly, kviksølv, cadmium, hexavalent chrom, polybromerede biphenyler og polybromerede diphenylethere er gældende på nuværende tidspunkt, mens begrænsningerne for di(2-ethylhexyl)phthalat (DEHP), butylbenzylphthalat (BBP), dibutylphthalat (DBP) og diisobutylphthalat (DIBP) vil gælde fra den 22. juli 2019 eller senere. I bilag III og IV til RoHS 2-direktivet er opført de materialer og komponenter i elektrisk og elektronisk udstyr (EEE) til de bestemte anvendelser, der er undtaget fra begrænsningen i artikel 4, stk. 1, i RoHS 2-direktivet.

               Artikel 5 indeholder bestemmelser om tilpasningen af bilag III og IV til den videnskabelige og tekniske udvikling (optagelse, fornyelse, ændring og tilbagekaldelse af undtagelser). I henhold til artikel 5, stk. 1, litra a), skal det, for at undtagelser kan optages i bilag III og IV, fastslås, at en sådan optagelse ikke svækker den miljø- og sundhedsbeskyttelse, der ydes efter forordning (EF) nr. 1907/2006
                  2
               , og hvis en af følgende betingelser er opfyldt: Det er ikke teknisk eller videnskabeligt muligt i praksis at eliminere eller substituere dem ved hjælp af ændringer af udformningen eller materialer og komponenter, der ikke kræver anvendelse af materialer eller stoffer på listen i bilag II, alternativernes pålidelighed er ikke sikret og den samlede negative miljø-, sundheds-, og forbrugerbeskyttelsesmæssige indvirkning som følge af substitutionen er sandsynligvis større end de samlede miljø-, sundheds- og forbrugerbeskyttelsesmæssige fordele herved.

               Derudover følger det af artikel 5, stk. 1, at Europa-Kommissionen (Kommissionen) optager materialer og komponenter i EEE til specifikke anvendelser på listerne i bilag III og IV ved hjælp af individuelle delegerede retsakter i overensstemmelse med artikel 20. Proceduren for indgivelse af ansøgninger om indrømmelse, fornyelse eller tilbagekaldelse af undtagelser er fastlagt i artikel 5, stk. 3, og i bilag V.

               2.HØRINGER FORUD FOR RETSAKTENS VEDTAGELSE

               Siden offentliggørelsen af RoHS 2-direktivet har Kommissionen modtaget talrige
                  3
                ansøgninger fra økonomiske operatører om såvel indrømmelse af nye som fornyelse af eksisterende undtagelser i henhold til bestemmelserne i artikel 5, stk. 3, og bilag V.

               Den nuværende undtagelse i 7.c.I i bilag III tillader anvendelse af elektriske og elektroniske komponenter, der indeholder bly i glas, anden keramik end dielektrisk keramik i kondensatorer, fx piezoelektriske komponenter, eller en glas- eller keramikmatrix. Kommissionen modtog ti ansøgninger om fornyelse af denne undtagelse i henholdsvis december 2014 og januar 2015. Undtagelse 7.c.I udløb for kategori 1-7 og 10
                  4
                oprindelig den 21. juli 2016, men i overensstemmelse med kravene i RoHS-direktivet (artikel 5, stk. 5, andet afsnit) er den fortsat gyldig, indtil Kommissionen træffer afgørelse om ansøgningen om fornyelse. Derudover modtog Kommissionen i november 2014 en ansøgning om en ny undtagelse (ansøgning nr. 2015-1) for anvendelse af bly i tyndfilm-sensorelementer som pyroelektriske sensorer eller piezoelektriske sensorer, hvilket er en anvendelse, der henhører under undtagelse 7.c.I. Under den efterfølgende høringer af interessenter blev det aftalt med ansøgeren at vurdere undtagelsesansøgningen nr. 2015-1 i en bredere sammenhæng af undtagelse 7.c.I.

               For at kunne vurdere ansøgningen iværksatte Kommissionen en undersøgelse med henblik på at gennemføre den påkrævede tekniske og videnskabelige vurdering, herunder en otte uger lang åben onlinehøring
                  5
                af interessenter om ansøgningen. Ved høringen af interessenter indkom der fem høringssvar.

               Den endelige rapport med vurderingen af ansøgningen er offentliggjort
                  6
               , og interessenterne blev informeret herom.

               Kommissionen hørte efterfølgende ekspertgruppen vedrørende delegerede retsakter under RoHS 2-direktivet på et ekspertmøde den 15. december 2016, hvor der bl.a. var indlæg fra interessenter og ansøgere. Eksperterne stemte for Kommissionens udkast, hovedparten af medlemmerne var fraværende eller ytrede sig ikke. I overensstemmelse med retningslinjerne for bedre regulering blev udkastet til det delegerede direktiv offentliggjort på portalen for bedre regulering i en periode på fire uger, hvor offentligheden kunne give sin mening til kende. Der indkom to stillingstilkendegivelser, som begge støttede udkastet til retsakt. Alle de krævede skridt med henblik på undtagelser fra stofbegrænsningen i henhold til artikel 5, stk. 3-7, er blevet gennemført. På grund af det store antal samtidige ansøgninger om undtagelse og de dermed forbundne administrative krav gjaldt der andre frister for Kommissionens beslutningsprocedurer end dem, der var fastsat i artikel 5, stk. 5. Rådet og Parlamentet har fået meddelelse om alle disse aktiviteter.

               I den endelige rapport understregedes særligt følgende tekniske oplysninger og vurdering:

               Bly tilfører keramik særlige dielektriske, piezoelektriske, pyroelektriske, ferroelektriske, halvleder- og magnetiske egenskaber i et bredt spektrum af anvendelser med hensyn til temperatur-, spændings- og/eller frekvensområder. Bly tilfører glas vigtige egenskaber som lavere smelte- og blødgøringspunkter, der forbedrer bearbejdeligheden, maskinbearbejdeligheden og den kemiske stabilitet osv. Blyholdig glas kan anvendes i en bred vifte af anvendelsesområder, bl.a. som isolerings-, beskyttelses- og sikkerhedsglas, til bonding eller hermetisk lukning.

               I øjeblikket er det ikke videnskabeligt eller teknisk muligt i praksis at substituere eller eliminere bly i glas og/eller keramik.

               Af vurderingsresultaterne for kategori 1-7 og 10 fremgår, at mindst et af de relevante kriterier i artikel 5, stk. 1, litra a), er opfyldt i ansøgningen om undtagelse vedrørende undtagelse 7.c.I i bilag III. Da der i øjeblikket ingen pålidelige alternativer findes til de pågældende anvendelser, og det heller ikke er sandsynligt, at de snart vil blive tilgængelige, er en gyldighedsperiode til den 21. juli berettiget; der findes endnu ingen pålidelige alternativer, hvorfor der ingen negative socioøkonomiske indvirkninger som følge af substitutionen forventes for denne periode. Den indrømmede gyldighedsperiode forventes heller ikke at indvirke negativt på innovationen, og en unødvendig opsplitning af ordlyden og en kortere periode vil kunne være forbundet med en unødvendig administrativ byrde for industrien. For at undgå at anvendelsesområderne for undtagelserne i bilag III overlapper hinanden, præciseres det i den foreslåede ordlyd, at de anvendelser, der er omfattet af undtagelse 34, udelukkes fra undtagelse 7.c.I.

               For andre kategorier end 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2. Den specifikke undtagelse svækker ikke den miljø- og sundhedsbeskyttelse, der ydes efter forordning (EF) nr. 1907/2006 (REACH), som krævet i artikel 5 i direktiv 2011/65/EU.

               3.JURIDISKE ASPEKTER AF DEN DELEGEREDE RETSAKT

               Ved det delegerede direktiv indrømmes en undtagelse fra begrænsningen i artikel 4, stk. 1, som skal opføres i bilag III, for brugen af bly i bestemte anvendelser.

               Det foreslåede instrument er et delegeret direktiv som krævet i direktiv 2011/65/EU, og som navnlig opfylder de relevante krav i samme direktivs artikel 5, stk. 1, litra a).

               Målet med det delegerede direktiv er at bidrage til beskyttelse af folkesundheden og miljøet og tilpasse bestemmelserne for at sikre det indre markeds funktion inden for elektrisk og elektronisk udstyr ved at tillade brugen af ellers forbudte stoffer i specifikke anvendelser i henhold til bestemmelserne og vilkårene i RoHS 2-direktivet og den deri fastsatte procedure for tilpasning af bilag III og IV til den videnskabelige og tekniske udvikling.

               I overensstemmelse med proportionalitetsprincippet går foranstaltningen ikke videre, end hvad der er nødvendigt for at nå dens mål.

               Forslaget har ingen virkninger for EU-budgettet.

               KOMMISSIONENS DELEGEREDE DIREKTIV (EU) …/…

               af 27.2.2018

               om tilpasning til den videnskabelige og tekniske udvikling af bilag III til Europa-Parlamentets og Rådets direktiv 2011/65/EF for så vidt angår en undtagelse for visse elektriske og elektroniske komponenter, der indeholder bly i glas eller keramik

               (EØS-relevant tekst)

               EUROPA-KOMMISSIONEN HAR —

               under henvisning til traktaten om Den Europæiske Unions funktionsmåde,

               under henvisning til Europa-Parlamentets og Rådets direktiv 2011/65/EU
                  af 8. juni 2011 om begrænsning af anvendelsen af visse farlige stoffer i elektrisk og elektronisk udstyr
                  7
               , særlig artikel 5, stk. 1, litra a), og

               ud fra følgende betragtninger:

               1)
                     Ifølge direktiv 2011/65/EU skal medlemsstaterne sørge for, at elektrisk og elektronisk udstyr, der bringes i omsætning, ikke indeholder bly.

               2)
                     Den nuværende undtagelse 7.c.I i bilag III til direktiv 2011/65/EU udelukker anvendelse af bly i elektriske og elektroniske komponenter, der indeholder bly i glas, anden keramik end dielektrisk keramik i kondensatorer, fx piezoelektriske komponenter, eller en glas- eller keramikmatrix, indtil den 21. juli 2016. Kommissionen modtog i henhold til artikel 5, stk. 5, i direktiv 2011/65/EU en ansøgning om en fornyelse af denne undtagelse vedrørende kategori 1-7 og 10 inden den 21. januar 2015. Derudover modtog Kommissionen i november 2014 en ansøgning om en ny undtagelse (ansøgning nr. 2015-1) for anvendelse af bly i tyndfilm-sensorelementer som pyroelektriske sensorer eller piezoelektriske sensorer, hvilket er en anvendelse, der henhører under undtagelse 7.c.I. Under de efterfølgende høringer af interessenter blev det aftalt med ansøgeren at vurdere undtagelsesansøgning nr. 2015-1 bredere i sammenhæng med undtagelse 7.c.I.

               3)
                     Bly tilfører keramik særlige dielektriske, piezoelektriske, pyroelektriske, ferroelektriske, halvleder- og magnetiske egenskaber i et bredt spektrum af anvendelser med hensyn til temperatur-, spændings- og/eller frekvensområder. Bly tilfører glas vigtige egenskaber som lavere smelte- og blødgøringspunkter, der forbedrer bearbejdeligheden, maskinbearbejdeligheden og den kemiske stabilitet osv. Blyholdig glas kan anvendes i en bred vifte af anvendelsesområder, bl.a. som isolerings-, beskyttelses- og sikkerhedsglas, til bonding eller hermetisk lukning.

               4)
                     I øjeblikket er det ikke videnskabeligt eller teknisk muligt i praksis at substituere eller eliminere bly i glas og/eller keramik.

               5)
                     Eftersom der i øjeblikket ingen tilstrækkelig pålidelige alternativer findes for de berørte anvendelser i kategori 1-7 og 10 eller forventes at være tilgængelige på markedet i nær fremtid, er gyldighedsperioden indtil den 21. juli 2021 berettiget for begge anvendelser, mens unødvendig opsplitning af ordlyden og en kortere periode vil kunne være forbundet med en unødvendig administrativ byrde for industrien. For at undgå at anvendelsesområderne for undtagelserne i bilag III overlapper hinanden, præciseres det i den foreslåede ordlyd, at de anvendelser, der er omfattet af undtagelse 34, udelukkes fra undtagelse 7.c.I. For andre kategorier end 1-7 og 10 er undtagelsesperioderne fortsat de gyldighedsperioder, der er fastsat i artikel 5, stk. 2, andet afsnit, i direktiv.

               6)
                     Direktiv 2011/65/EU bør derfor ændres —

               VEDTAGET DETTE DIREKTIV:

               Artikel 1

               Bilag III til direktiv 2011/65/EU ændres som anført i bilaget til dette direktiv.

               Artikel 2

               1.Medlemsstaterne vedtager og offentliggør senest [den sidste dag i den tolvte måned efter dette direktivs ikrafttrædelsesdato] de love og administrative bestemmelser, der er nødvendige for at efterkomme dette direktiv. De meddeler straks Kommissionen ordlyden af disse love og bestemmelser.

               De anvender disse bestemmelser fra [den sidste dag efter datoen for ikrafttrædelsen af dette direktiv + 1 dag].

               Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

               2.Medlemsstaterne meddeler Kommissionen teksten til de vigtigste nationale love og bestemmelser, som de udsteder på det område, der er omfattet af dette direktiv.

               Artikel 3

               Dette direktiv træder i kraft på tyvendedagen efter offentliggørelsen i Den Europæiske Unions Tidende.

               Artikel 4

               Dette direktiv er rettet til medlemsstaterne.

               Udfærdiget i Bruxelles, den 27.2.2018[…].

                     På Kommissionens vegne

                     Formand
                     Jean-Claude JUNCKER

                     (1)

                        EUT L 174 af 1.7.2011, s. 88.

                     (2)

                        EUT L 396 af 30.12.2006, s. 1.

                     (3)

                        Listen findes på:
                  http://ec.europa.eu/environment/waste/rohs_eee/adaptation_en.htm
                  .

                     (4)

                        Der er tale om følgende kategorier: 1. Store husholdningsapparater 2. Små husholdningsapparater 3. It- og teleudstyr 4. Forbrugerudstyr 5. Belysningsudstyr 6. Elektrisk og elektronisk værktøj 7. Legetøj og fritids- og sportsudstyr 10. Salgsautomater EEE-kategorierne er opført i bilag I til RoHS-direktivet.

                     (5)

                  Høringsperiode
                  : 21.8.2015-16.10.2015.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/
                     .

                     (7)

                        EUT L 174 af 1.7.2011, s. 88.

    ---documentbreak---

               BILAG

               I bilag III til direktiv 2011/65/EU affattes punkt 7.c.I således:

                        "7.c.I

                        Elektriske og elektroniske komponenter, der indeholder bly i glas, anden keramik end dielektrisk keramik i kondensatorer, fx piezoelektriske komponenter, eller en glas- eller keramikmatrix

                        Gælder for kategori 1-7 og 10 (bortset fra anvendelser, der er omfattet af undtagelse 34) og udløber den 21. juli 2021.

                        Udløber for kategori 8 og 9 undtagen medicinsk udstyr til vitro-diagnostik og industrielle overvågnings- og reguleringsinstrumenter den 21. juli 2021.

                        Udløber for kategori 8 medicinsk udstyr til in vitro-diagnostik den 21. juli 2023.

                        Udløber for kategori 9 industrielle overvågnings- og reguleringsinstrumenter og for kategori 11 den 21. juli 2024."